**Dyddiad cyhoeddi:** 15 Hydref 2024

**Cais Rhyddid Gwybodaeth 240/24**

**Rydych chi wedi gofyn y canlynol i ni...**

**Hoffwn wybod a oes adolygiad o gerbydau wedi’i gynnal yn unol ag argymhelliad adroddiad Cam 2 WelTAG Metro Bae Abertawe a Gorllewin Cymru ac a fyddech yn gallu bwrw ymlaen ag Opsiwn 11, Cynyddu Amlder gwasanaethau Abertawe/Caerfyrddin-Porthladd Abergwaun.**

**YMATEB**

Nid yw’r achos busnes llawn dros wasanaethau ychwanegol i Abergwaun wedi cael ei ddatblygu ac ar hyn o bryd nid oes ymrwymiad i gynyddu gwasanaethau yn unol ag opsiwn 11 cynigion Metro Bae Abertawe a Gorllewin Cymru. Byddai’r achos busnes llawn yn cynnwys ystyriaeth fanwl o’r ddarpariaeth cerbydau; fodd bynnag, mae’n debygol y byddai dosbarth 197s, fel sy’n cael ei ddefnyddio ar hyn o bryd ar y llwybr, yn ymgeisydd ar gyfer unrhyw gynnydd mewn gwasanaeth.”

Fel rhan o adolygiad diweddar o wasanaethau ar ôl covid (Cyfeiriwch at y ddolen isod), o’r tri llwybr yng Ngorllewin Cymru a nodwyd yn yr astudiaeth (Aberdaugleddau, Doc Penfro ac Abergwaun) rydym wedi gallu cynyddu’r ddarpariaeth gwasanaethau i Aberdaugleddau (dros 2 drên y dydd) a Doc Penfro (Haf yn unig) o fewn yr adnoddau presennol sy’n amodol ar fynediad llwybr Network Rail. Byddai cynnydd pellach yn y gwasanaeth ar y llwybrau hynny yn gofyn am gynnydd yn y fflyd gyffredinol.

[Adolygiad o Amserlen TrC ar gyfer y Dyfodol | Cyfle i Ddweud eich dweud gan Trafnidiaeth Cymru](https://eur03.safelinks.protection.outlook.com/?url=https://haveyoursay.tfw.wales/strategic-future-timetable-review&data=05|02|Freedomofinformation%40tfw.wales|9eeb5b667c8e4b4d034408dced13f05e|87dcd024301948269956ba76b2a04ff4|0|0|638645917124751298|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|0|||&sdata=AIok6eLphoxi7YT2WpZdJB9H2bD9n67kqVn0kTvxF+M=&reserved=0)

Gobeithio y bydd y wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".